5. Forslag til lokalplan nr. 428 Serviceområde ved E45 nær Hadsten og tillæg nr. 15 til 
Kommuneplan 2021-32 (Åben)
Tidl. politisk behandling PL-U, 08.12.22, pkt. 4
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til tillæg nr. 15 til Kommuneplan 2021-
32” og ”Forslag til lokalplan nr. 428 Serviceområde ved E45 nær Hadsten” med 
henblik på, at de to planforslag efterfølgende fremlægges i offentlig høring.
Lokalplanforslaget tager udgangspunkt i et ønske fra en privat udvikler om at etablere et serviceområde i 
tilknytning til E45, hvor elbiler kan oplades mv.
Lokalplanområdet ligger vest for E45 ved afkørsel 44 og nord for [adresse] nær Hadsten. Området omfatter 
et areal på ca. seks ha. 
Formålet med lokalplanen er at give mulighed for at etablere et serviceområde med ladestandere, 
restauranter, tankstation med vaskehal og kiosk. Inden for området reserveres der også areal til en 
samkørselsplads, da Vejdirektoratets eksisterende samkørselsplads skal flyttes, hvis E45 udvides i 
fremtiden.
Lokalplanområdet er ikke omfattet af en kommuneplanramme. Der er derfor udarbejdet et forslag til et 
kommuneplantillæg sideløbende med lokalplanforslaget.
VURDERING
Forslaget til kommuneplantillæg udlægger en ny ramme til teknisk formål, herunder tankstation, 
publikumsorienterede serviceerhverv og parkeringsanlæg. Rammen fastlægger en bebyggelsesprocent på 
50 og en bygningshøjde på maksimalt otte meter. Dog gives der tilladelse til én pylon på maksimalt 25 
meter. Rammeområdet er ca. 10 ha, og er udvidet mod nord i forhold til lokalplanområdet, så området er 
sikret til en eventuel fremtidig udvidelse.
Lokalplanforslaget giver mulighed for, at der kan opføres fire restauranter på østsiden af stamvejen ud mod 
motorvejen. Herudover gives der mulighed for at opføre en tankstation med vaskehal og kiosk i området 
tættest på [adresse]. Der er ligeledes reserveret areal til en samkørselsplads til Vejdirektoratet og udlagt 
areal til et regnvandsbassin. Det resterende område kan anvendes til ladestandere.
I lokalplanen er der lagt vægt på, at området får et grønt præg og at områdets synlighed fra det åbne land 
mindskes. Det sker blandt andet ved, at arealet ud mod [adresse] og motorvejen holdes lysåbent med 
hjemmehørende urte- eng- og græsblandinger. Mod vest og nord afskærmes området af 
beplantningsbælter. Beplantningsbæltet mod vest består af forskellige hjemmehørende træer og buske 
med en varierende bredde, dog minimum 10 meter. Beplantningsbæltet mod nord består af forskellige 
hjemmehørende træer og er seks meter bredt. Inden for lokalplanområdet skal de enkelte grunde opdeles 
[adresse]: EMN-2023-00166
Dok-ID: 3813142
Sagsbehandler: majkb
Byråd
25. februar 2025  19:00
med tværgående trærækker, der ligner læhegnsstrukturen i det åbne land. De tværgående trærækker er 
også med til at skjule området i landskabet.
Der gives mulighed for opstilling af én pylon i en højde på op til 25 meter i det grønne bælte ud mod 
motorvejen.
Lokalplanområdet vejbetjenes via en stamvej med vejadgang til [adresse]. Lokalplanen giver mulighed for, 
at vejen kan udvides mod nord, hvis der i fremtiden bliver behov for at udvide området.
Ved en kommende realisering af området vil [adresse] som vejmyndighed stille nedenstående 
vilkår for, at der kan ske vejtilslutning til [adresse]:

Etablering af nyt signalkryds T-kryds på [adresse] med kanalisering bestående af ny venstre- og 
højresvingsbane på [adresse], hvor den fremtidige adgangsvej til det nye serviceområde tilsluttes.

Etablering af cykelfaciliteter i krydset, der sikrer en hensigtsmæssig afvikling af cykeltrafikken, 
herunder cykeltrafik til og fra den dobbeltrettede fællessti, der følger adgangsvejen ind i 
serviceområdet.
Vilkårene er udarbejdet i samarbejde med ansøger, som herefter vil stå for at holde udgifterne til 
etableringen. Efter etablering af signalkrydset overtager Favrskov Kommune driften og vedligeholdelsen af 
anlægget.
Det er Teknik og Miljøs vurdering, at serviceområdet vil være med til at styrke ladeinfrastrukturen langs 
motorvejsnettet og imødekomme det stigende behov for ladestandere til elbiler, og på den måde hjælpe 
med til at fremme den grønne omstilling.
Teknik og Miljø vurderer, at placeringen af serviceområdet er velvalgt, da der er langt til de nærmeste 
ladestandere langs motorvejsnettet. Området vil danne et knudepunkt for både motorvejskørsel og mere 
lokal kørsel. Serviceområdet vil således kunne servicere det nære område Hadsten, [adresse], [adresse] og 
Ronny Lassen, trafikken langs med E45 og trafikken på tværs af E45 og landet langs [adresse].
ØKONOMI
Lokalplanforslaget omfatter alene private arealer, hvorfor den ikke medfører udgifter for [adresse] 
Kommune.
Der vil dog være udgifter forbundet med drift og vedligeholdelse af signalkrydset, når dette er overdraget 
efter etablering af anlægget.
Lokalplanområdet ligger i landzone og forbliver i landzone ved endelig vedtagelse af lokalplanen. Ejeren 
skal derfor ikke underskrive en erklæring om fraskrivelse af kommunal overtagelsespligt jf. planlovens § 
47a.
INDDRAGELSE
Borgerinddragelse og kommunikation om planforslagene sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Planforslagene skal offentliggøres ved annoncering på kommunens hjemmeside med en høringsfrist, som 
Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til tillæg nr. 15 til Kommuneplan 2021-32” og ”Forslag til lokalplan nr. 428 Serviceområde 
ved E45 nær Hadsten” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 6. februar 2025:
Fraværende: Ingen
Indstilles godkendt. 
Borgmestersekretariatet, 13. februar 2025:
Bilag 1 er opdateret med de redaktionelle ændringer som blev aftalt på mødet i [adresse] og 
Landdistriktsudvalget 6. februar 2025.
Økonomiudvalget, 18. februar 2025:
Fraværende: Ingen
Indstilles godkendt.
Byrådet, 25. februar 2025:
Fraværende: Thea Mathiasen
Godkendt.
Bilag

Forslag til Lokalplan nr. 428 Serviceområde ved E45 nær Hadsten (3842577)

Forslag til tillæg nr. 15 - Serviceområde ved E45 nær Hadsten ([adresse])
